CELEX: 31994D0697
Language: hr
Date: 1994-10-24 00:00:00
Title: 94/697/ZVSP: Odluka Vijeća od 24. listopada 1994. o zajedničkom stajalištu koje je Vijeće donijelo na temelju članka J.2 Ugovora o Europskoj uniji o ciljevima i prioritetima Europske unije u odnosu na Ruandu

18/Sv. 11
            
            
               HR
            
            
               Službeni list Europske unije
            
            
               4
            
         31994D0697
   
               L 283/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 24. listopada 1994.
   o zajedničkom stajalištu koje je Vijeće donijelo na temelju članka J.2 Ugovora o Europskoj uniji o ciljevima i prioritetima Europske unije u odnosu na Ruandu
   (94/697/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak J.2,
   uzimajući u obzir mjere i programe koje je Zajednica već poduzela kako bi doprinijela ciljevima i prioritetima Unije prema Ruandi u okviru Konvencija AKP/EEZ te namjeru Komisije da nastavi s takvim djelovanjem i da poduzme odgovarajuće mjere u kontekstu četvrte Konvencije AKP/EEZ,
   ODLUČILO JE:
   Članak 1.
   Usvaja se izjava utvrđena u Prilogu ovoj Odluci kao sastavni dio ovog zajedničkog stajališta.
   Članak 2.
   Ova se Odluka objavljuje u Službenom listu.
   
      Sastavljeno u Bruxellesu 24. listopada 1994.
      
         
            Za Vijeće
         
         
            Predsjednik
         
         Th. WAIGEL
      
   
   PRILOG
   CILJEVI I PRIORITETI EUROPSKE UNIJE U ODNOSU NA RUANDU
   Mora se dati prioritet povratku izbjeglica. Pomirenje, proširenje temelja za djelovanje nove vlade i stvaranje osnovnih uvjeta za povratak od ključnog su značaja. Vijeće iznosi svoje mišljenje da bi se svaka pomoć trebala davati postupno, ovisno o uočenom napretku na tim područjima. Međunarodna će suradnja igrati važnu ulogu u tom procesu.
   Ciljevi i prioriteti Europske unije su:
   
               —
            
            
               nastavak pružanja humanitarne pomoći izbjeglicama,
            
         
               —
            
            
               poduzimanje kratkoročnih mjera obnove za Ruandu na usklađenom temelju, a posebno u najpotrebitijim područjima opskrbe vodom i strujom, ali i u obrazovanju, zdravstvu i stanovanju, kako bi se stvorili poticaji za povratak izbjeglica i njihovu uspješnu reintegraciju,
            
         
               —
            
            
               nastavak postupne razvojne suradnje s Ruandom pod određenim uvjetima,
            
         
               —
            
            
               pokretanje usklađenih mjera za popravak gospodarskih, ekoloških i društvenih šteta u zemljama koje graniče s Ruandom i koje su bile posebno pogođene izbjegličkom krizom.
            
         Za sve mjere i programe potrebna je tijesna suradnja između Komisije i država članica.
   Europska unija, nadalje, smatra važnim što prije povećati broj promatrača ljudskih prava u Ruandi i naglašava značaj brzog i potpunog raspoređivanja UNAMIR-ovih snaga kako bi se osigurala zaštita od osvete i progona.
   Europska unija ističe važnost privođenja osoba odgovornih za gruba kršenja humanitarnog prava, uključujući genocid, pred lice pravde. U tom pogledu Europska unija smatra osnivanje međunarodnoga suda nužnim elementom za prekidanje tradicije nekažnjavanja odgovornih i sprečavanje budućih kršenja ljudskih prava.
   Europska unija naglašava da bi u dugoročnoj perspektivi takve sukobe Afrika trebala rješavati sama i preporučuje jačanje snaga OAJ-a za sprečavanje i rješavanje regionalnih sukoba.
   Europska unija također izražava zabrinutost zbog nestabilne političke situacije u Burundiju, gdje se povećava broj nasilnih radnji.